**LĒMUMS**

Liepājā

|  |  |
| --- | --- |
| 2024. gada 23. maijā |  Nr.195/5(prot. Nr.5, 12.§) |

Par pirmsskolas izglītības iestādes

“Brīnumzeme” dibināšanu

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 8. punktu, Izglītības likuma 17. panta trešās daļas 1. punktu, 23. panta otro daļu, Vispārējās izglītības likuma 7. panta pirmo daļu un 9. pantu, Liepājas valstspilsētas pašvaldības domes 2024. gada 25. janvāra lēmumu Nr.6/1 “Par Liepājas pirmsskolas izglītības iestāžu “Gulbītis” un “Gailītis” apvienošanu” un izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Dibināt Liepājas valstspilsētas pašvaldības pirmsskolas izglītības iestādi “Brīnumzeme”, nosakot, ka jaundibinātās pirmsskolas izglītības programmu realizācijas vietas ir Muitas iela 3 un Evalda Rimbenieka iela 1, Liepājā, LV-3401.

2. Izdot Liepājas valstspilsētas pašvaldības domes 2024. gada 23. maija nolikumu Nr.11 “Liepājas pirmsskolas izglītības iestādes “Brīnumzeme” nolikums”.

3. Uzdot Liepājas Izglītības pārvaldei:

3.1. izsludināt konkursu pirmsskolas izglītības iestādes “Brīnumzeme” vadītāja amatam;

3.2. divu nedēļu laikā no šī lēmuma spēkā stāšanās iesniegt pirmsskolas izglītības iestādes “Brīnumzeme” dokumentus reģistrēšanai Latvijas Republikas Izglītības un zinātnes ministrijas Izglītības iestāžu reģistrā un sagatavot iesniegumu pirmsskolas izglītības iestāžu “Gulbītis” un “Gailītis” svītrošanai no Izglītības iestāžu reģistra;

3.3. divu nedēļu laikā no šī lēmuma spēkā stāšanās iesniegt Latvijas Republikas Izglītības un zinātnes ministrijas Izglītības iestāžu reģistrā licencēšanai Liepājas pirmsskolas izglītības iestādes “Brīnumzeme” īstenojamo pirmsskolas izglītības programmu.

4. Liepājas valstspilsētas pašvaldības izpilddirektoram kontrolēt lēmuma izpildi.

5. Lēmums stājas spēkā pēc Izglītības un zinātnes ministrijas saskaņojuma saņemšanas.

6. Ar šī lēmuma spēkā stāšanos atzīt par spēku zaudējušiem Liepājas pilsētas domes:

6.1. 2017. gada 14. decembra lēmumu Nr.469 “Par Liepājas pirmsskolas izglītības iestādes “GAILĪTIS” nolikumu”;

6.2. 2018. gada 13. septembra lēmumu Nr.366 “Par Liepājas speciālās pirmsskolas izglītības iestādes “Gulbītis” nolikumu”;

6.3. 2020. gada 20. februāra lēmumu Nr.43/3 “Par grozījumu Liepājas pilsētas domes 2018. gada 13. septembra nolikumā Nr.37 “Liepājas speciālās pirmsskolas izglītības iestādes “Gulbītis” nolikums””;

6.4. 2020. gada 17. septembra lēmumu Nr.471/13 “Par grozījumiem Liepājas pilsētas domes 2018. gada 13. septembra nolikumā Nr.37 “Liepājas pirmsskolas izglītības iestādes “Gulbītis” nolikums””;

6.5. 2021. gada 18. februāra lēmumu Nr.63/2 “Par grozījumu 2017. gada 14. decembra nolikumā Nr.32 “Liepājas pirmsskolas izglītības iestādes “Gailītis” nolikums””.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Izglītības pārvaldei, pirmsskolas izglītības iestādei “Gulbītis”, pirmsskolas izglītības iestādei “Gailītis” |